Неаднаразова наш зямляк удзельнічаў у перадыслакацыі воінскіх часцей з аддаленых правінцый Афганістана, якія мяжуюць з Пакістанам і Іранам. У адным з такіх рэйдаў у Шахджой адбылася прыемная нечаканасць: сустрэў свайго аднакласніка Уладзіміра Страдзіньша. “Я ведаў, што Валодзя служыць у Афганістане, але думаў, што мы з ім не ўбачымся. Перад сваім адлётам на радзіму запытаўся ў земляка, што перадаць яго маме. Адказаў толькі, каб яна яго чакала, і тады ён вернецца. Да слова, так і атрымалася”, – ужо з усмешкай гаворыць Ігар Саўчук.